Legal Document

Category: 183

Text:
35.  ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.87030 της 10/26 Οκτ.1959 Περί καθορισμού της εξεταστέας ύλης δια την διενέργειαν διαγωνισμού προς πλήρωσιν κενών θέσεων Γραμματέων, Γραφέων και Δακτυλογράφων, παρά ταις Διοικητικαίς Υπηρεσίαις της Α΄Γενικής διευθύνσεως του Υπουργείου Εσωτερικών.  Έχοντες υπ’ όψιν: 1)Τας διατάξεις της παρ.2 του άρθρ.23 του υπ’ αριθ. 1811/1951 Νόμου «περί Κώδικος καταστάσεως των Δημοσίων Διοικητικών υπαλλήλων», ως αύται αντικατεστάθησαν δια της παρ.4 του άρθρ.1 του υπ’ αριθ. 2085/1952 Νόμου «περί τροποποιήσεως και συμπληρώσεως των διατάξεων του Νόμ. 1811/1951» και 2)την υπ’ αριθ. 716/25.9.1959 σύμφωνον γνώμην του Ανωτάτου Συμβουλίου Δημοσίων Υπηρεσιών, αποφασίζομεν: Άρθρ.1.-Κατά τους εκάστοτε διενεργουμένους διαγωνισμούς προς πλήρωσιν κενών οργανικών θέσεων υπαλλήλων των διοικητικών υπηρεσιών αρμοδιότητος της Α΄Γενικής Διευθύνσεως του Υπουργείου Εσωτερικών, η εξέτασις των υποψηφίων γίνεται εγγράφως επί των κάτωθι μαθημάτων: Α΄.Δια τας θέσεις Γραμματέων υπαλλήλων Α΄Κατηγορίας επί βαθμώ 8ω: α)Εκθέσεως Ιδεών. β)Συνταγματικού Δικαίου. γ)Διοικητικού Δικαίου και δ)Στοιχείων Αστικού Δικαίου.  Β΄.Δια τας θέσεις Γραφέων υπαλλήλων Β΄κατηγορίας επί βαθμώ 11ω: α)Εκθέσεως Ιδεών και β)Πρακτικής Αριθμητικής. Γ΄.Δια τας θέσεις Δακτυλογράφων Β΄Κατηγορίας επί βαθμώ 11ω: α)Εκθέσεως Ιδεών και  β)Δακτυλογραφίας Ελληνικού κειμένου.  Άρθρ.2.-Ο κύκλος της εξεταστέας ύλης των υπό του προηγουμένου άρθρου καθοριζομένων ως εξεταστέων μαθημάτων, εξ ής η Εξεταστική Επιτροπή θα λαμβάνη τα θέματα, ορίζεται ως εξής: Συνταγματικόν Δίκαιον: Περί Θρησκείας, Μορφή του Ελληνικού Πολιτεύματος. Η νομική θέσις του βασιλέως εν τη πολιτεία και αι εκ του Συντάγματος αρμοδιότητες αυτού.  Υπουργοί:Νομική θέσις και αρμοδιότητες αυτών κατά το Σύνταγμα. Αστική, ποινική και κοινοβουλευτική ευθύνη αυτών.  Βουλή:Νομική και πολιτική θέσις αυτής. Ισχύουσα Εκλ.Νομοθεσία, εκλογείς, εκλόγιμοι εκλογική περιφέρεια και αριθμός Βουλευτών. Διάκρισις των εξουσιών. Τυπικοί και ουσιαστικοί Νόμοι. Κατάρτισις και ψήφισις των Νόμων και των Ν.Δ/των.Δ/τα. Είδη Δ/των. Νομοθετική Εξουσιοδότησις. Συνταγματική προστασία της ιδιοκτησίας. Προσωπική ελευθερία. Το δικαίωμα του αναφέρεσθαι προς τας αρχάς.Το δικαίωμα του συνεταιρίζεσθαι. Το άσυλον της κατοικίας. Το απαραβίαστον του απορρήτου των επιστολών. Διοικητικόν Δίκαιον: Η αρχή της νομιμότητος και η διακριτική εξουσία της Διοικήσεως. ΄Εννοια και διάκρισις διοικητικών πράξεων. Έκδοσις και έναρξις της ισχύος αυτών. Ανάκλησις Διοικητικών πράξεων. Κεντρική και Περιφερειακή Διοίκησις. Αποκέντρωσις και Τοπική Αυτοδιοίκησις. Συμβούλιον της Επικρατείας. Οργάνωσις και αρμοδιότητες αυτού. Ανώτατον Συμβούλιον Δημοσίων Υπηρεσιών. Οργάνωσις και αρμοδιότητες αυτού. Νομική φύσις της δημοσιοϋπαλληλικής σχέσεως. Συνταγματική μονιμότης των διοικητικών υπαλλήλων. Περιορισμοί, καθήκοντα και δικαιώματα των διοικητικών υπαλλήλων. Τρόποι προσλήψεως διοικητικών υπαλλήλων. Προϋποθέσεις, προσόντα και κωλύματα διορισμού αυτών. Αστική, ποινική και πειθαρχική ευθύνη των διοικητικών υπαλλήλων. Πειθαρχικά αδικήματα. Πειθαρχικαί ποιναί και δικαιοδοσίαι. Ένδικα μέσα. Λύσις της δημοσιοϋπαλληλικής σχέσεως.  Στοιχεία Αστικού Δικαίου: Ιθαγένεια, κτήσις, απώλεια, ανάκτησις και έλλειψις αυτής. Ισχύουσα νομοθεσία. Φυσικόν πρόσωπον. Κατοικία. Ικανότης προς δικαιοπραξίαν.Νομικά Πρόσωπα. ΄Εννοια, σύστασις και ικανότης αυτών. Αντιπροσώπευσις και πληρεξουσιότης.Αιρέσεις. Προθεσμίαι. Παραγραφαί. Μίσθωσις πράγματος. Μίσθωσις έργου. Δωρεαί. Κυριότης, κτήσις και προστασία αυτής. Πώλησις και ανταλλαγή.  Πρακτική αριθμητική: Περί διαιρετότητος. Πράξεις επί των κλασματικών αριθμών. Πράξεις επί των δεκαδικών αριθμών. Πράξεις επί των συμμιγών αριθμών. Μονάδες μετρήσεως ποσών. Απλή μέθοδος των τριών. Σύνθετος μέθοδος των τριών. Περί μερισμού. Περί μέσου όρου.  Άρθρ.3.-Η ισχύς της παρούσης άρχεται από της δημοσιεύσεως δια της Εφημερίδος της Κυβερνήσεως, καταργουμένων άμα των υπ’ αριθ. 88294/11/12/1954 και 89510/20.12.1954 (ΦΕΚ .5/7.1.1955 Τεύχος Β΄ ) ομοίων ημών.  (Αντί της σελ. 49(β)  Σελ.49(γ) Τεύχος 325-059 Προσωπικό Υπ.Εσωτερικών Δημ.Διοίκησης και Αποκέντρωσης 2.Α.β.35